6.2.

Odredbe koje se odnose na kratki svjetlosni snop 6.2.1. Raspodjela jakosti osvjetljenja glavnog svjetla s kratkim svjetlosnim snopom mora proizvesti granicu „svijetlo-tamno” (vidjeti sliku 1. dolje) tako da se glavno svjetlo može namjestiti ispravno za fotometrijska mjerenja i za postavljanje na vozilo. Granica „svijetlo-tamno” sastavljena je od: (a) Kod svjetlosnih snopova za promet desnom stranom: i. ravnog vodoravnog dijela na lijevoj strani; ii. dijela koji iz prijeloma raste prema gore na desno. (b) Kod svjetlosnih snopova za promet lijevom stranom: i. ravnog vodoravnog dijela na desnoj strani; ii. dijela koji iz prijeloma raste prema gore na lijevo. U svakom slučaju rub dijela koji iz prijeloma raste prema gore je oštar. 6.2.2. Glavno svjetlo mora biti namješteno pomoću granice „svijetlo-tamno” tako da (vidjeti sliku 1. dolje): 6.2.2.1. pri okomitom postavljanju, polazeći od točke ispod crte B. vodoravni dio granice „svijetlo-tamno” pomaknut je prema gore tako da se nalazi na položaju jedan posto (25 cm) ispod crte HH; Slika 1. Napomena: Mjerila su različita za okomite i vodoravne crte. 6.2.2.2. kod vodoravnog postavljanja: dio granice „svijetlo-tamno” koji iz prijeloma raste prema gore mora se pomaknuti: za vožnju po desnoj strani ceste, s desna na lijevo, te se nakon pomaka postavi vodoravno tako da: (a) iznad crte 0,2° D dio koji iz prijeloma raste prema gore ne prelazi crtu A na lijevo; i (b) na crti 0,2° D ili ispod dijela koji iz prijeloma raste prema gore ne prelazi crtu A; i (c) prijelom granice „svijetlo-tamno” prvenstveno se nalazi na crti V-V; ili za vožnju po lijevoj strani ceste, s lijeva na desno, te se nakon pomaka postavi vodoravno tako da: (a) iznad crte 0,2° D dio koji iz prijeloma raste prema gore ne prelazi crtu A na desno; i (b) na crti 0,2° D ili ispod njezinog dijela koji iz prijeloma raste prema gore ne prelazi crtu A; i (c) prijelom granice „svijetlo-tamno” prvenstveno se nalazi na crti V-V. 6.2.2.3. Kada glavno svjetlo koje je tako postavljeno ne ispunjava zahtjeve određene u stavcima od 6.2.5. do 6.2.7. i u stavku 6.3. njegov se položaj može promijeniti uz uvjet da se os svjetlosnog snopa ne pomakne: vodoravno od crte A za više od: (a) 0,5° na lijevo ili 0,75° na desno, za promet desnom stranom; ili (b) 0,5° na desno ili 0,75° na lijevo, za promet lijevom stranom; i okomito ne više od 0,25° gore i dolje od crte B. 6.2.2.4. Ako se međutim okomito namještanje ne može više puta ponoviti u željeni položaj unutar dopuštenih odstupanja opisanih u stavku 6.2.2.3. gore, primjenjuje se metoda s instrumentima iz Priloga 9. stavaka 2. i 3. kako bi se ispitala sukladnost sa zahtijevanom najmanjom kakvoćom granice „svijetlo-tamno” i kako bi se izvelo okomito i vodoravno namještanje snopa svjetlosti. 6.2.3. Pri takvom namještanju, glavno svjetlo za koje se zahtijeva homologacija samo za kratki svjetlosni snop (8) mora zadovoljavati samo zahtjeve navedene u stavcima od 6.2.4. do 6.2.6. dolje; ako je predviđeno da daje kratki i dugi svjetlosni snop, ono mora zadovoljavati zahtjeve navedene u stavcima od 6.2.4. do 6.2.6. i 6.3. 6.2.4. Osvijetljenost koju na zaslonu proizvodi kratki svjetlosni snop ispunjava sljedeće zahtjeve: Točka na mjernom zaslonu Propisano osvjetljenje u luksima Glavna svjetla za promet desnom stranom Glavna svjetla za promet lijevom stranom Glavno svjetlo razreda A Glavno svjetlo razreda B Točka B 50 L Točka B 50 R ≤ 0,4 ≤ 0,4 Točka 75 R Točka 75 L ≥ 6 ≥ 12 Točka 75 L Točka 75 R ≤ 12 ≤ 12 Točka 50 L Točka 50 R ≤ 15 ≤ 15 Točka 50 R Točka 50 L ≥ 6 ≥ 12 Točka 50 V Točka 50 V — ≥ 6 Točka 25 L Točka 25 R ≥ 1,5 ≥ 2 Točka 25 R Točka 25 L ≥ 1,5 ≥ 2 Svaka točka u području III. ≤ 0,7 ≤ 0,7 Svaka točka u području IV. ≥ 2 ≥ 3 Svaka točka u području I. ≤ 20 ≤ 2E (9) 6.2.5. U područjima I., II., III. te IV. ne smije biti bočnih promjena koje štetno utječu na dobru vidljivost. 6.2.6. Vrijednosti osvijetljenosti u područjima „A” i „B”, kako su navedene na slici C iz Priloga 3., ispituju se mjerenjem fotometrijskih vrijednosti u točkama od 1. do 8. na toj slici; te se vrijednosti nalaze u sljedećim graničnim vrijednostima (10): 1 + 2 + 3 ≥ 0,3 luksa, i 4 + 5 + 6 ≥ 0,6 luksa, i 0,7 luksa ≥ 7 ≥ 0,1 luksa, i 0,7 luksa ≥ 8 ≥ 0,2 luksa. 6.2.7. Glavna svjetla konstruirana za promet desnom i lijevom stranom u oba položaja za namještanje optičke jedinice ili module LED ili žarulje sa žarnom niti moraju ispunjavati prethodno navedene zahtjeve za odgovarajući smjer prometa. 6.2.8. Zahtjevi u stavku 6.2.4. gore se također primjenjuju na glavna svjetla konstruirana za osvjetljenje u zavoju i/ili koja uključuju dodatni izvor svjetlosti ili modul (module) LED navedene u stavku 6.2.9.2. U slučaju glavnog svjetla konstruiranog za osvjetljavanje u zavoju njegovo se postavljanje može mijenjati uz uvjet da se os svjetlosnog snopa ne pomakne za više od 0,2° okomito. 6.2.8.1. Ako svjetlo za osvjetljenje u zavoju nastaje: 6.2.8.1.1. okretanjem oko osi kratkog svjetlosnog snopa ili vodoravnim pomakom prijeloma granice „svijetlo-tamno”, mjerenje se obavlja nakon što se cijeli sklop glavnog svjetla ponovno namjesti vodoravno, na primjer pomoću goniometra; 6.2.8.1.2. pomicanjem jednog ili više optičkih dijelova glavnog svjetla bez vodoravnog pomaka prijeloma granice „svijetlo-tamno”, mjerenje se obavlja tako da se navedeni dijelovi postave u njihove krajnje radne položaje; 6.2.8.1.3. pomoću dodatnog izvora svjetlosti ili jednog ili više modula LED bez vodoravnog pomaka prijeloma granice „svijetlo-tamno” mjerenje se obavlja kada je navedeni izvor svjetlosti ili modul (moduli) LED uključen(i). 6.2.9. Za svako glavno svjetlo s kratkim svjetlosnim snopom dozvoljen je samo jedan izvor svjetlosti ili jedan ili više modula LED. Dodatni svjetlosni izvori dozvoljeni su pod sljedećim uvjetima (vidjeti Prilog 10.): 6.2.9.1. u svjetlu s kratkim svjetlosnim snopom može se upotrijebiti jedan dodatan svjetlosni izvor u skladu s Pravilnikom br. 37 ili jedan ili više dodatnih modula LED da se omogući osvjetljenje u zavoju; 6.2.9.2. u svjetlu s kratkim svjetlosnim snopom može se upotrijebiti jedan dodatan svjetlosni izvor u skladu s Pravilnikom br. 37 i/ili jedan ili više dodatnih modula LED kako bi se proizvelo infracrveno zračenje. On/oni se mogu aktivirati jedino istodobno s glavnim izvorom svjetlosti ili modulom LED. U slučaju da glavni izvor svjetlosti ili jedan od glavnih modula LED otkaže, ovaj dodatni izvor svjetlosti i/ili modul (moduli) LED se automatski isključuju; 6.2.9.3. u slučaju kvara dodatnog izvora svjetlosti ili jednog ili više modula LED, glavno svjetlo nastavlja obavljati funkciju kratkog svjetlosnog snopa.